open-index/open-wikipedia-markdown huggingface dataset:
Yehud-Monosson

**Yehud-Monosson** (hebraisk skrift יְהוּד-מוֹנוֹסוֹן) er ein samanslått kommune av byen Yehud og nabostaden Neve Monosson sentralt i Israel, skapt under kommunesamanslåing i 2003. I 2007 hadde dei to i lag kring 25&nbsp;800 i følgje Israelsk statistisk sentralbyrå (CBS).

Under vilkåra i samanslåinga skulle Neve Monosson har kommunalt sjølvstende med ein lokal administrasjon (*minhelet mekomit*).

## Kjelder

**Denne artikkelen bygger på «[[:en:Yehud-Monosson|Yehud-Monosson]]» frå ,  den 19. juni 2015.* 
*** oppgav desse kjeldene:*



## Bakgrunnsstoff
* Offisiell nettstad 
* Neve Monosson lokalstyre
Raudnebbsmaragd

**Raudnebbsmaragd** (*Chlorostilbon gibsoni*) er ein fugl i kolibrifamilien med utbreiing i store delar av nordlege Colombia og nordvestre Venezuela.

## Skildring
Dette er ein liten til mellomstor kolibri, ca. 7,5 til 9 centimeter lang og med kroppsvekt på 8 gram, inntil nyleg rekna som ein underart av blåhalesmaragd, *Chlorostilbon mellisugus*. Hofuglane frå desse to artane er like, men hannfuglane skil slik seg i fjørdrakta.

Hannfuglen av raudnebbsmaragd er mest kjenneleg med raudfarge i nebbet og sterkt kløfta hale. Fjørdrakta er grøn, med innslag av bronse-grønt på oversida. Halen er blåsvart.

Hoa manglar raudfarge i nebbet, manglar den djupe kløfta i halen og er lys grå frå strupen og nedover undersida. Ho har eit større kvitt strek bak augo. Elles mørk blågrøne sentrale halefjør og hovud og overside i gjennomgåande skinande grønt.

Leveområdet er i Colombia inkluderer Guajira-halvøya, austre Córdoba, departementa Cesar og Norte de Santander og vidare sørover langs Magdalenadalen. I nord strekkjer utbreiingsområdet inn i nordvestre Andes i Venezuela. Dei føretrekkjer tørre habitat helst under 500 moh., men kan gå opp til 2300 moh. i øvre delar av Magdalenadalen. Habitata inkluderer kratt, utmarksbruk, parkar og hagar. Dei finn føda i blomar lågt over bakken.

Lite er kjent om storleiken av populasjonen og om utviklinga, arten har vore skildra som uvanleg i utbreiingsområdet.

## Kjelder

* del Hoyo, J., Collar, N., Kirwan, G.M. & Boesman, P. (2015). *[http://www.hbw.com/node/467219 Red-billed Emerald (Chlorostilbon gibsoni)]* I: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 20. juni 2015 
*BirdLife International (2015) Species factsheet: *[http://datazone.birdlife.org/species/factsheet/red-billed-emerald-chlorostilbon-gibsoni Chlorostilbon gibsoni]*. Henta frå http://www.birdlife.org den 5. august 2023

;Referansar

## Bakgrunnsstoff
7-fjellsturen

**7-fjellsturen** er ein fjelltur i Bergen som har vorte arrangert årleg sidan 1948. Arrangøren er Bergen og Hordaland Turlag. 

Turen går over det som vert rekna som Dei sju fjella i Bergen i rekkefølgja som er oppgitt under. Dersom ein ikkje ønskjer å gå over alle sju fjella, er det mogleg å gå den kortare **4-fjellsturen**. Då går ein dei fire siste fjella i turen.

# Lyderhorn (396 moh., 4 km)
# Damsgårdsfjellet (317 moh., 8 km)
# Løvstakken (477 moh., 11 km)
# Ulriken (643 moh., 17 km)
# Fløyfjellet (400 moh., 22 km) ved Fløirestauranten
# Rundemanen (568 moh., 25 km)
# Sandviksfjellet (417 moh., 26 km)

## Plakettar og statuettar
Etter gjennomført tur er det mogleg å få kjøpt plakett og/eller statuett. 
Dersom ein er over 65 år eller under 12 år vil ein telja med kor mange gonger ein har fullført 4-fjellsturen, ikkje berre 7-fjellsturen.

* 1. gong = 7-fjellsplaketten i bronse. 
* 7. gong = 7-fjellsplaketten i sølv.
* 14. gong = 7-fjellsplaketten i gull.
* 21. gong = Vandreren i bronse.
* 28. gong = Vandreren i sølv.
* 35. gong = Vandreren i gull.
* 42. gong = Æresplakett.

I 2010 var det til saman seks personar som hadde blitt premiert for 42 fullførte turar.

## Kjelder


**Denne artikkelen bygger på «[[:nb:7-fjellsturen|7-fjellsturen]]» frå ,  den 20. juni 2015.*  
 

## Bakgrunnsstoff
* Bergen og Hordaland turlag si nettside om 7-fjellsturen.
* Ny rekord for 7-fjellsturen i 2006
Ann-Louise Skoglund

**Ann-Louise Skoglund** () er ein svensk tidlegare friidrettsutøvar som tevla på sprintdistansane og hekkeøvingane. Ho vann 400 meter hekk ved friidretts-EM 1982 og har framleis, 2015, den svenske rekorden på distansen. Skoglund tevla for IF Göta i Karlstad.

### Aktiv
Femten år gammal vann Skoglund den fyrste av i alt 15 nasjonale meistertitlar i friidrett på bane. Ho vann då 100 meter hekk under den svenske meisterskapen 1977. I åra fram til 1986 sikra ho seg fem gullmedaljar på korthekken og like mange på 200 meter, samt to på både 400 m og spesialdistansen 400 m hekk, pluss eitt gull på 100 m. 200-meteren vann ho fem år på rad, 1982-86.

18 år gammal deltok Skoglund i dei olympiske leikane i Moskva i 1980 på 400 meter, der ho rauk ut allereie etter forsøksløpa. 

Skoglund overraska stort og vann 400 meter hekk i EM 1982 i Aten med tida 54,57 sekundar. Ho vart så nummer seks på same distansen under friidretts-VM 1983 i Helsinki. Året deretter kom ho på femteplass då dei olympiske sommarleikane 1984 fann stad i Los Angeles, men var einast to hundredels sekund bakom bronsevinnaren. 

Skoglund var lenge svensk rekordhaldar på 400 meter med 51,69 sekundar, ei tid oppnådd i Stockholm sommaren 1986. Enno i 2015 har ho den svenske rekorden på 400 meter hekk, tida 54,15 presterte ho ved EM 1986 i Stuttgart, der ho vart nummer fire. Marina Stepanova frå Sovjetunionen vann løpet framom austtyskarane Sabine Busch og Cornelia Feuerbach.

### Medaljar og plasseringar i internasjonale meisterskap
*OL 1980 i Moskva: Utslått i forsøka på 400 m 
*EM 1982 i Aten: Gullmedalje på 400 m hekk – 54,57, framom Petra Pfaff (54,90)
*VM 1983 i Helsinki: Nr 6 på 400 m hekk – 54,80
*OL 1984 i Los Angeles: Nr 5 på 400 m hekk – 55,43
*EM 1986 i Stuttgart: Nr 4 på 400 m hekk – 54,15

Ho er medlem av Sveriges Olympiska Kommitté.

## Kjelder

**Denne artikkelen bygger på «[[:sv:Ann-Louise Skoglund|Ann-Louise Skoglund]]» frå ,  den 20. juni 2015.*  
 

## Bakgrunnsstoff
*
Britta Bilač

**Britta Bilač**, fødd **Britta Vörös** (), er ein tysk-slovensk tidlegare høgdehoppar fødd i Saalfeld i Thüringen i dåverande Aust-Tyskland. Ho vart europameister i høgdehopp i 1994 med personleg rekord på to meter jamnt.

## Aktiv
Britta Vörös vann i 1990 høgdehopptevlinga i den siste innandørsmeisterskapen i DDR med eit hopp på 1,91 m. Same våren kom ho med 1,94 m på andreplass i innandørs-EM i Glasgow, einast den dåverande landskvinna, Heike Henkel, hoppa betre.

I november 1991 gifta Vörös seg med den slovenske lengdehopparen Borut Bilač. Frå sesongen etter representerte ho Slovenia. Etter at Britta Bilač enda på 15. plass ved dei olympiske sommarleikane i Barcelona i 1992 sigra ho året etter i høgdetevlinga ved Mellomhavsleikane, medan ho enda på ellevteplass under verdsmeisterskapen i Stuttgart.

Ved europameisterskapen 1994 i Helsinki sette Bilač ny personleg rekord då ho svinga seg over 2,00 meter og vann ein klar siger. For den prestasjonen vart ho kåra til årets idrettsutøvar i Slovenia. Våren 1995 fekk ho sølvmedaljen under innandørs-EM 1995 i Barcelona, bakom  Alina Astafei, men framom Heike Henkel. Sidan vart Bilač nummer ni under Sommar-OL i 1996 og nummer sju ved VM 1997.

Bilač var slovensk meister i høgdehopp i 1992, 1993 og 1997.

### Medaljar og plasseringar i internasjonale meisterskap
*OL 1992 i Barcelona: Nr  15 – 1,83 m
*VM 1993 i Stuttgart: Nr 11 – 1,88 m
*EM 1994 i Helsinki: Gullmedalje – 2,00 m, framom Jelena Guljajeva (1,96 m)
*OL 1996 i Atlanta: Nr 9 – 1,93 m
*VM 1997 i Aten: Nr 7 – 1,93 m

## Kjelder


**Denne artikkelen bygger på «[[:de:Britta Bilač|Britta Bilač]]» frå ,  den 20. juni 2015.*  


## Bakgrunnsstoff
*
Birgitta av Sverige og Hohenzollern

**Birgitta Ingeborg Alice** () var prinsesse av Sverige og Hohenzollern og dottera til prins Gustav Adolf av Sverige og prinsesse Sibylla av Sverige.

Birgitta trulova seg med prins Johann Georg av Hohenzollern 15. desember 1960, og dei gifta seg borgarleg på Stockholms slott 25. mai 1961 og kyrkjeleg på slottet Sigmaringen 31. juli 1961. Etter bryllaupet budde dei i München i Vest-Tyskland, men blei seinare separerte. Dei heldt fram med å vera offisielt gifte, men prinsesse Birgitta busette seg på Mallorca i Spania. Saman fekk dei barna prins Carl Christian av Hohenzollern, prinsesse Désirée av Hohenzollern og prins Hubertus av Hohenzollern.

Ho var syster av kong Carl XVI Gustaf av Sverige, prinsesse Margaretha, fru Ambler, prinsesse Désirée, baronesse Silfverschiöld og prinsesse Christina, fru Magnuson, og var den einaste av dei tre systrene som heldt fram med å vera medlem av Det svenske kongehuset av di ho gifta seg med ein prins.

## Titlar, tiltaleformer, dekorasjonar og våpenskjold
### Titlar og tiltaleformer

* **19. januar 1937–25. mai 1961:** Den høgvørde prinsesse Birgitta Ingeborg Alice av Sverige
* **25. mai 1961–idag:** Den høgvørde prinsesse Birgitta Ingeborg Alice av Sverige og Hohenzollern

## Kjelder
Muhammadu Buhari

**Muhammadu Buhari** () var ein nigeriansk offiser og politikar, fødd i Daura i delstaten Katsina. Frå 2015 til 2023 var han president i Nigeria. Han var også statsleiar i Nigeria frå 31. desember 1983 til 27. august 1985, etter å ha teke makta i eit statskupp gjennomført av det nasjonale militæret.

Buhari døydde i juli 2025 i London.

## Kjelder


**Denne artikkelen bygger på «[[:en:Muhammadu Bahari|Muhammadu Bahari]]» frå ,  den 21. juni 2015.*
Shehu Shagari

**Alhaji Shehu Usman Aliyu Shagari** () var ein nigeriansk politikar. Han var president i Nigeria frå 1. oktober 1979 til 31. desember 1983.

Shagari vart fødd i delstaten Sokoto i det nordlege Nigeria, der han arbeidde som lærar. Han engasjerte seg i politikk, frå 1954 til 1958 var han medlem av nasjonalforsamlinga/repesentanthuset. 1958/59 arbeidde han som parlaments-sekretær for statsministeren, Tafawa Balewa. Utover i 1960- og -70-åra styrte Shagari fleire ulike departement i den nigerianske statsadministrasjonen.

Gjennom 1977–78 var Shagari med i forsamlinga som utarbeidde ei ny grunnlov for landet. Han var med å grunnleggje Nasjonalistpartiet (*National Party of Nigeria*). Ved presidentvalet i 1979 vart han vald til president i den såkalla II. republikk, og vart attvald i august 1983. Den 31. desember 1983 vart han styrta i eit nær «blodlaust» militærkupp leia av general Muhammadu Buhari. Shagari sat så i husarrest til 1986, og hadde sidan liten innverknad i nigeriansk politikk.

## Kjelder


**Denne artikkelen bygger på «[[:en:Shehu Shagari|Shehu Shagari]]» frå ,  den 21. juni 2015.*
Chiribiquetesmaragd

**Chiribiquetesmaragd** (*Chlorostilbon olivaresi*) er ein mellomstor kolibri med særs innskrenka leveområde langt sør i Colombia.

## Skildring
Chiribiquetesmaragden har kroppslengd på ca. 9 centimeter og kroppsvekta er i underkant av 4 gram, hoa nokre mindre enn hannfuglar. Som andre smaragdkolibriar syner arten kjønnsdimorfisme, og hofuglen har få synlege artspesifikke trekk.

Hannfuglen har eit stort kjenneleg område i strupen med blåfarge, han har raudt i undernebbet og halen er berre svakt kløfta. Fjørdrakta er elles grøn, men med mørk, stålblå hale.

Hoa er lys grå frå strupen og nedover undersida, halen er for det meste blågrøn, elles er drakta grøn, men med gråleg andlet og kvitt strek bak augo.

Arten er berre kjent frå opne område med savanne og småkratt i Sierra de Chiribiquete i Colombia, dette området er totalt ca. 6&nbsp;500&nbsp;km² i departementa Guaviare og Caquetá. I tillegg til at arten beitar på blomar jakter han òg insekt.

Lite er kjent om storleiken av populasjonen og om utviklinga, arten har vore skildra som den dominerande kolibrien i det litle utbreiingsområdet sitt.

## Kjelder

* Stiles, F.G. & Boesman, P. (1999). *[http://www.hbw.com/node/55437 Chiribiquete Emerald (Chlorostilbon olivaresi)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 20. juni 2015 
*BirdLife International (2015) Species factsheet: *[http://www.birdlife.org/datazone/species/factsheet/22724623 Chlorostilbon olivaresi] *. Henta frå http://www.birdlife.org den 20. juni 2015

;Referansar
Charlotte av Cambridge

**Charlotte Elizabeth Diana** () er ei britisk prinsesse. Ho er det andre barnet og den eldste dottera til hertuginne Catherine av Cambridge og prins William, hertug av Cambridge.  

## Titlar, tiltaleformer, dekorasjonar og våpenskjold
### Titlar og tiltaleformer

* **2. mai 2015–idag**: Den høgvørde prinsesse Charlotte Elizabeth Diana av Cambridge

## Fotnotar
El'ad

**El'ad**, òg skrive **Elad** (hebraisk skrift אלעד), er ein by i Sentral distrikt i Israel. Han ligg kring 25&nbsp;km aust for Tel Aviv langs vegen mellom Rosh HaAyin og Shoham. I 2009 hadde byen eit folketal på 36&nbsp;300. El'ad er den einaste staden i Israel som offisielt har status som ein religiøs kommune. Namnet El'ad tyder «Gud for alltid», men er òg namnet på eit medlem av Efraim-stamma, som budde i dette området (Første Krønikebok 7:21).

## Historie
Bygginga av El'ad byrja seint i 1990-åra, då regjeringa i 1990 avgjorde å byggje ei rekkje busetnader langs grensa til Vestbreidda under den dåverande bustadministeren Ariel Sharon, og gav raskt bustad for 50&nbsp;000 innbyggjarar. Byen vart bygd frå starten av som eit planlagt samfunn i følgje byplanleggingsparadigme som minna om Modi'in og den nærliggande Shoham. Medan desse byane hadde ein blanda folkesetnad av ikkje-religiøse og religiøse jødar, var El'ad opphavleg planlagt for ei blanding av moderne ortodokse/religiøse sionistiske jødar og ultraortodokse haredi-jødar. Størsteparten av innbyggjarane er haredi-jødar. Leiligheitene er tilpassa folkegruppa som har ein tendens til å ha større familiar enn den gjennomsnittleg folkesetnaden.

I 1998 hadde El'ad alt fått status som lokal kommune og i februar 2008 fekk El'ad bystatus.

## Kjelder

**Denne artikkelen bygger på «[[:en:El&#39;ad|El&#39;ad]]» frå ,  den 21. juni 2015.* 
*** oppgav desse kjeldene:*
Giv'at Shmuel

**Giv'at Shmuel** (hebraisk skrift גִּבְעַת שְׁמוּאֵל, tyder Samuelåsen) er ein by i Sentral distrikt i Israel. Han ligg aust i Gush Dan storbyområde og er omgjeve av dei større byane Ramat Gan og Bnei Brak i vest, Kiryat Ono i sør og Petah Tikva i aust og nord. Giv'at Shmuel har eit folketal på kring 23&nbsp;706 (slutten av 2012).

Byen er kalla opp etter den rumenske sionistleiaren Samuel Pineles, som starta og leia sionistkongressen i Focşani og var nestleiar i  Den første sionistkongressen i Basel. Byen har i nyare tid blitt kraftig utvia og folketalet dobla frå 1998 til 2005. Giv'at Shmuel fekk bystatus i 2007.

## Idrett
Maccabi Habik'a, tidlegare Maccabi Giv'at Shmuel, er eit basketballag som spelte i den øvste basketballdivisjonen i Israel, før dei rykka ned i 2007.

## Venskapsbyar
* Gołdap i Polen
* Stade i Tyskland
* Dubna i Russland

## Kjelder

**Denne artikkelen bygger på «[[:en:Giv&#39;at Shmuel|Giv&#39;at Shmuel]]» frå ,  den 21. juni 2015.* 
*** oppgav desse kjeldene:*


## Bakgrunnsstoff
* Offisiell nettstad
Hod HaSharon

**Hod HaSharon** (hebraisk skrift הוֹד הַשָּׁרוֹן, tyder «Prakta på Sharon») er ein by i Det sentrale distriktet i Israel.

Byen fekk offisielt bystatus i 1990 og oppstod i 1964 då fire nabolandsbyar vart slått saman: Magdiel, Ramatayim, Hadar og Ramat Hadar. Byen dekkjer offisielt eit landareal på  19,2 kvadratkilometer, og i følgje Israelsk statistisk sentralbyrå (CBS) hadde byen i desember 2012 eit folketal på 51&nbsp;035.

## Historie

Hod HaSharon vart skipa i 1964 då busetjingane Magdiel, Ramatayim, Hadar og Ramat Hadar vart slått saman. Hod Hasharon vart styrt som ein lokal kommune fram til han fekk bystatus i 1990.

### Magdiel
Magdiel vart grunnlagd den 2. august 1924 av ei gruppe 12 askenasiske jødar.

### Ramatayim

Ramatayim vart grunnlagd i 1925 av emigrantar frå Polen. Ramatayim vart bygd på to åsar med ein dal mellom, derfor namnet Ramatayim, som tyder 'to åsar'. Ramatayim er i dag sentrum i Hod HaSharon.

### Hadar
Hadar vart grunnlagd i 1927 av mellomklasseemigrantar frå Aust-Europa, som kort tid etter fekk selskap av ei gruppe italienske jødar. Landområdet vart kjøpt frå Abou Kishk beduinstamme.  Pionerane ønskte å byggje ein landleg busetnad basert på sitrusavlingar (namnet «Hadar» er det hebraiske ordet for «sitrus»). Dei første åra dreiv bøndene i Hadar òg med fjørkredrift. Tidleg i 1940-åra, flytta jemenittiske emigrantar til Hadar og oppretta nabolaget *Shikun Hateymanim*, som i dag er ein del av bydelen Gannei Tzvi. I 1951 vart Ramatayim og Hadar slått saman til Hadar Ramatayim.

### Ramat Hadar
Ramat Hadar vart grunnlagd i desember 1938 av emigrantar frå Nazi-Tyskland, medlemmar frå den femte Aliyah. Ramat Hadar vart bygd på ein ås mellom Kfar Hadar, Ramatayim og hovudvegen frå Petah Tikva til Ramatayim. Næringa i Ramat Hadar var basert på mindre gardar, hovudsakleg fjørkredrift. og sitruslundar. Ramat Hadar hadde sitt eige postkontor mellom 1959 og 1989.

## Geografi
Hod HaSharon ligg på Sharonsletta, som er ein del av Den israelske kystsletta. Byen ligg kring 10&nbsp;km aust for middelhavskysten, sør for Kfar Saba, søraust for Raanana, og nordaust for Ramat HaSharon. Byen ligg kring 8&nbsp;km vest for Vestbreidda og 8&nbsp;km nordaust for Tel Aviv.

## Demografi
I følgje CBS var den etniske samansetnaden i byen i 2006 99,9 % jødiske og andre ikkje-arabarar, utan større arabisk folkesetnad.

## Utdanning
I følgje CBS er det 18 skular og 8&nbsp;083 elevar i byenn.

Mosenson ungdomslandsby tar i mot både israelarar og utanlandske elevar.

### Venskapsbyar
Hod HaSharon er venskapsby med:

* Dorsten i Tyskland

## Bakgrunnsstoff
*Offisiell kommune 

## Kjelder

**Denne artikkelen bygger på «[[:en:Hod HaSharon|Hod HaSharon]]» frå ,  den 21. juni 2015.* 
*** oppgav desse kjeldene:*
Kafr Qasim

**Kafr Qasim** (hebraisk skrift כַּפְר קָאסִם, arabisk كفر قاسم), òg kalla **Kafr Qassem**, **Kufur Kassem**, **Kfar Kassem** og **Kafar Kassem**, er ein israelsk-arabisk by som ligg kring 20&nbsp;km aust for Tel Aviv, nær Den grøne linja mellom Israel og Vestbreidda, i den sørlege delen av «Triangelet» av arabisk-israelske byar og landsbyar. Byen vart kjend for Kafr Qasim-massakren, der israelsk grensepoliti tok livet av 48 sivile den 29. oktober 1956. Den 12. februar 2008 fekk Kafr Qasim bystatus.

## Historie
Området har vore folkesett sidan antikken og ein har gjort arkeologiske funn som går attende til romartida. Den moderne byen vart grunnlagd på 1600-talet av innbyggjarar frå den nærliggande landsbyen Mes'ha.

### Osmansk tid
I 1870, under Det osmanske riket  vitja den franske oppdagaren Victor Guérin landsby, som han kalla *Kafr Kasim*. Han fann staden å vere «ein eldgamal by, som cisternene og steinhaugane utafor dagens landsby syner». Landsbyen hadde kring fire hundre innbyggjarar.

I 1882skildra Palestine Exploration Fund i *Survey of Western Palestine* landsbyen som ein mellomstor landsby, hovudsakleg av adobe, på ein låg ås i ope lende. Ei grav skore ut berget låg sør for landsbyen.

### Palestinamandatet
I 1917 under fyrste verdskrigen vart Kafr Qasim (i lag med resten av omrdet) erobra frå det herskande osmanske riket av den britiske arméen og vart seinare ein del av Palestinamandatet.

### Etter 1948
Kafr Qasim er kjend som staden der det israelske militæret ikkje kom lenger fram under den arabisk-israelske krigen i 1948. I 1949 annekterte Israel byen i samband med våpenkvileavtalen, som enda krigen.

Kafr Qasim vart kjend på grunn av massakren som vart utført av det israelske grensepolitiet (MAGAV) den 29. oktober 1956, då 49 sivile personar vart skotne. Massakren er framleis eit ope sår mellom landsbybuarane og resten av det israelske samfunnet.. I 1959 fekk byen status som lokal kommune.

I nyare år er byen kjend som staden der sjeik Abdullah Nimar Darwish starta Den islamske rørsla.

## Demografi
I folketeljinga i 1931 hadde Kafr Qasim 241 busette hus og eit folketal på 989 muslimar.

I følgje Israelsk statistisk sentralbyrå hadde byen 21&nbsp;100 hovudsakleg muslimske innbyggjarar mot slutten av 2012.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Kafr Qasim|Kafr Qasim]]» frå ,  den 21. juni 2015.* 
*** oppgav desse kjeldene:*
*
*
*
* s. 75
*Khalaily, Hamudi (02/10/2005) Kafr Qasim (East), *Hadashot Arkheologiyot – Excavations and Surveys in Israel*, No. 117.
*
*
*Zbenovich, Vladimir, Leticia Barda and Mordechai Haiman (10/03/2005): Kafr Qasim, Development Survey *Hadashot Arkheologiyot – Excavations and Surveys in Israel*, No. 117.

## Bakgrunnsstoff
* Heimeside
* Offisiell nettstad 
* Velkomen til Kafr Qasem
Romsonden Magellan

**Magellan** var ein NASA-sonde som gjekk i bane kring Venus mellom 10. august 1990 og oktober 1994. Sonden var den fyrste amerikanske sonden dedikert til å studera yta til Venus i detalj med radar, og vart utforma som ein oppfylgjar til kartlagingsdelen av Pioneer 12-banesonden.

Ved enden av ferda hadde Magellan kartlagd over 99&nbsp;% av Venus-yta med ei oppløysing 10 gonger betre enn dei tidlegare sovjetiske sondane Venera 15 og Venera 16.

## Kjelder
* ''NASA - NSSDC - Spacecraft - Details'' - NASA NSSDC

## Bakgrunnsstoff
*
Great Garlic Girls

**Great Garlic Girls** er ei norsk revygruppe som sidan 1981 har opptredd med ei rekke dragshow, det vil seie førestillingar der menn kledde som kvinner framfører kostyme-, dans- og musikknummer. Gruppa vart starta av Olav Klingen, Simen Sand og Morten Rudå og premiera var på Pilen restaurant 1. juni 1981. Frå 1984 bestod gruppa av Olav Klingen, Jonny Nymoen og Terje Schröder. Olav Klingen måtte slutte i 1992 etter at ei ulykke sette ein stoppar for karriera hans. Dei to andre er fortsatt aktive. Tidlegare medlemmar av gruppa har i tillegg til Klingen vore Dean-Erik Andersen, Kåre Jonny Enderud og Geir Lillejord. Simen Sand har sidan starten vore koreograf for Great Garlic Girls.

Gruppa har turnert i Noreg, Danmark, Sverige, Vest-Tyskland og på Færøyane og Island og var med i TV-show i Noreg og Danmark. Gruppa leverte Noregs Montreux-bidrag i 1987.

30. april 2006 arrangerte gruppa 25-års-jubileumsshow på Latter på Aker Brygge i Oslo. Hausten 2006 oppnådde dei 1. plass på ei italiensk hitliste med låta «High Energy», som for øvrig var namnet på gruppas show i 2003.

Gruppas management er i dag Nama Management.

## Bakgrunnsstoff
* Offisiell nettstad
Hubertus av Hohenzollern

**Hubertus Gustav Adolf Veit Georg Meinrad Maria Alexander** () er prins av Hohenzollern og sonen til prins Johann Georg av Hohenzollern og prinsesse Birgitta av Sverige og Hohenzollern. Han er nummer elleve i arvefylgja til den rumenske trona.

10. juli 2000 gifta han seg borgarleg med Uta Maria König i Grünwald i Tyskland, medan eit kyrkjeleg bryllaup fann stad 23. september på Mallorca i Spania. 10. januar året etter fekk dei sonen prins Lennart av Hohenzollern, som døydde berre fire dagar gamal. I mai 2009 fekk dei dottara prinsesse Vivianne av Hohenzollern.

## Titlar og tiltaleformer

* **10. juni 1966–idag:** Den høgvelborne prins Hubertus Gustav Adolf Veit Georg Meinrad Maria Alexander av Hohenzollern

## Fotnotar
Løpekatt

Ein **løpekatt** eller **laupekatt** er ei vogn som heng i ein berekabel, og som ei last vert festa i. Løpekattar vert nytta i samband med kabelkran og taubaner. Vogna har ei eller fleire trinser som rullar langs berekabelen.

På kabelkranar for transport av tømmer har vogna òg trinser på undersida, som trekklinja går over. Når trekklinja vert stramma, vert tømmeret løfta opp til løpekatten. I samband med transport av tømmer er løpekatten ofte sjølvutløysande, slik at tømmeret vert sleppt når løpekatten med tømmerlasset kjem til enden av banen.

På taubaner er det fleire løpekattar langsetter berekabelen med kvar sin gondol. På taubaner for persontransport det viktig at løpekattane er forsvarleg festa på berekabelen, slik at dei ikkje kan hoppa av under drift. Slike taubaner må oppfylla strenge sikkerheitskrav, og må inspiserast og godkjennast med jamne mellomrom.

## Referansar
Elijah Wood

**Elijah Jordan Wood** () er ein USA-amerikansk skodespelar som vart verdskjend i rolla som Frodo Lommelun i Peter Jackson si filmatisering av Ringdrotten av J.R.R. Tolkien.

## Karriere

Som barn spelte Elijah Wood i reklamefilmar og var modell. I 1988 flytta familien hans til Los Angeles i 1988 med tanke på ein skodespelarkarriere for Elijah. Der fekk han m.a. spela i ein musikkvideo av Paula Abdul før han fekk spela i ein fjernsynsfilm. Den fyrste kinofilmen han fekk spela ei lita rolle i, var Tilbake til fremtiden II (1989) med Michael J. Fox og Christopher Lloyd.

I 1992 kom filmen Forever Young der Wood spela med Mel Gibson og Jamie Lee Curtis, og han hadde også ei hovudrolle i Radio Flyer som kom ut same året. Året etter kom The Adventures of Huckleberry Finn der Wood spela tittelrolla. Same året kom filmen The Good Son, der Wood spela mot Macaulay Culkin. Wood hadde også hovudroller i fleire storfilmar i løpet av 1990-åra, m.a. The War (1994), North (1993) og Deep Impact (1998).

Ringenes herre: Ringens brorskap kom ut i 2001. Her hadde Wood rolla som den vesle hobbiten Frodo Lommelun som villeg tek på seg å bera den mektige Ringen den lange vegen til landet Mordor i aust. Elijah Wood spela inn replikkane til karakteren med britisk aksent. I oppfølgjarane To tårn (2002) og Atter en konge (2003) portretterte han Frodo som ein stadig meir lidande karakter under vekta av Ringen. I dei tre filmane spela Wood mykje saman med Sean Astin, Andy Serkis, Ian McKellen og Viggo Mortensen med fleire. Wood har også spela inn stemma til Frodo i videospela som vart laga etter filmane.

Etter Ringdrotten-filmane har Wood spela m.a. i Evig solskinn i et plettfritt sinn (2004), Green Street Hooligans (2005), Everything Is Illuminated (2005), Sin City (2005) og ei mindre rolle som Frodo i  (2012). Elijah Wood har også jobba mykje som stemmeskodespelar, t.d. i Happy Feet (2006) og Happy Feet 2 (2011), Filmen 9 (2009) og Vinden stiger (2013).

## Kjelder


**Denne artikkelen bygger på «[[:en:Elijah Wood|Elijah Wood]]» frå ,  den 21. juni 2015.*  
 
* Profil hjå The Internet Movie Database
Sean Astin

**Sean Patrick Astin**, fødenamn: **Sean Patrick Duke** () er ein USA-amerikansk skodespelar. Han er best kjend i rolla som Samvis Gamgod i Peter Jackson si filmatisering av Ringdrotten av J.R.R. Tolkien.

Sean Astin har studert ved *Stella Adler-konservatoriet* i Los Angeles. I tillegg har han studert historie og engelsk ved University of California, Los Angeles, UCLA. 

## Karriere

13 år gamal filmdebuterte Sean Astin i The Goonies (1985) i rolla som *Mikey Walsh*. Deretter vart det fleire filmroller på Astin i løpet av 80- og 90-talet, m.a. i *White Water Summer* (1987), *The War of the Roses* (1989), *Memphis Belle* (1990), *Toy Soldiers* (1991), *Encino Man* (1992), *Rudy* (1993) og *Tapperhet i strid* (1996). 

I 2001, 2002 og 2003 kom dei tre Ringdrotten-filmane ut der Sean Astin hadde rolla som Samvis Gamgod, eller berre Sam, ein hobbit som hjelper Frodo Lommelun (Elijah Wood) på ferda mot landet Mordor med Ringen. Astin vann fleire utmerkingar for skodespelarprestasjonen sin i den tredje filmen, Ringenes herre: Atter en konge, m.a. ein Saturn Award for beste mannlege skodespelar i ei birolle. Elles fekk han fleire utmerkingar frå ulike filmkritikarlag i USA for denne filmen.

Etter Ringdrotten har Sean Astin for det meste spelt i mindre produksjonar, men av større spelefilmar kan nemnast ei rolle i Click (2006) med Adam Sandler. Astin er også ein aktiv stemmeskodespelar.

## Kjelder


**Denne artikkelen bygger på «[[:en:Sean Astin|Sean Astin]]» frå ,  den 21. juni 2015.*  
 
* Sean Astin ved the Internet Movie Database
Kastanjebukkolibri

**Kastanjebukkolibri** (*Saucerottia castaneiventris*) er ein fargerik kolibriart i slekta *[[Saucerottia ]]* med liten og minkande førekomst, og han er endemisk for Colombia.

## Skildring
Kastanjebukkolibri er liten, 8,4 centimeter lang, og som fleire andre *Amazilia*-artar har han framtredande raudbrun farge i fjørdrakta. Undersida og halen er raudbrun. Oversida skinande raudleg til bronsefarga, som gradvis går over til ein noko grå overgump. Halsen og øvre brystet er skinande grøn. Han har små, snøkvite fjører ned rundt leggene, nebbet har rosa base og raudt utover undernebbet, elles svart. Hofuglen liknar hannar, men er noko meir avdempa i fargene. Denne arten er svært lik rusthalekolibri, *Amazilia tzacatl*, men rusthalekolibri manglar den kraftige raudbrune farga på undersida og har i staden gråleg, fargelaus buk. Kastanjebukkolibri gjer ei kjenneleg læte, som ei rusten dørhengsle når dei forsvarer territoriet mot inntrengande artsfrendar eller andre kolibriar.

Utbreiingsområdet for denne kolibriarten synest å vere avgrensa til tørrare delar av Magdalena-dalføret med sidedalar i departementa  Santander og  Boyacá, normalt mellom 500 og 1500 moh. Sjølv om det no finst spesifikke område med kjent nærvere av arten, er det umogleg å føreseia nøyaktig førekomst på grunn av ukjente sesongvariasjonar av lokale trekk. Nyleg har han òg vore registrert i meir fuktige område, og i hagar og på kaffiplantasjar, det kan vere teikn på tilpassing av nye omgjevnader og ein respons på tap av opphavleg habitat. Føda er nektar og små leddyr. Dei beitar på blomar i *[[Salvie]]*-slekta og på *Trichanthera gigantea* i plantefamilien Acanthaceae.

Dette er *[[Saucerottia]]*-arten med svakast bestand, eit estimat ligg i området 1000 til 2500 individ og ein trur populasjonen er minkande.

## Kjelder

**Denne artikkelen bygger dels på «[[:en:Chestnut-bellied Hummingbird|Chestnut-bellied Hummingbird]]» frå ,  den 21. juni 2015.*  
  

* Weller, A.A., P. F. D. Boesman, and C. J. Sharpe (2021). *Chestnut-bellied Hummingbird (Saucerottia castaneiventris)*, version 1.1. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.chbhum1.01.1 
*BirdLife International (2023) Species factsheet: *[http://datazone.birdlife.org/species/factsheet/chestnut-bellied-hummingbird-saucerottia-castaneiventris Saucerottia castaneiventris]*. Henta frå http://www.birdlife.org den 6. august 2023

;Referansar

## Bakgrunnsstoff
Indigokronekolibri

**Indigokronekolibri** (*Saucerottia cyanifrons*) er ein kolibri som lever i sentrale Colombia, innanfor Norte de Santander-departementet, Magdalena-dalen, og i øvre Valle del Cauca.

## Skildring
Indigokronekolibrien måler i gjennomsnitt 9,1 centimeter, inkludert nebbet på 18&nbsp;mm. Oversida og heile framdelen av nebbet er svart, men raudt på underkjeven mot nebbrota. Hannen har ei krone som er lys indigo-blå som glir over i grønt på ryggen, og til kopar-bronse på overgumpen. Halen er mørk blå og litt kløfta. Brystet og buken er lys grøn og dei syner kvite duskar rundt beina. Hofuglane er mindre briljante.

Arten lever i habitat av skog, kratt og dyrka område mellom 400 og 2000 moh., men kan gå både høgare og lågare. Føda er nektar frå plantar som *Eugenia* i myrtefamilien, *Hamelia* i maurefamilien og epifyttar. Dei jagar òg insekt.

Storleiken på populasjonen av indigokronekolibri er ikkje kjent, arten er skildra som ganske vanleg i utbreiingsområdet.

## Kjelder

**Denne artikkelen bygger dels på «[[:es:Amazilia cyanifrons|Amazilia cyanifrons]]» frå ,  den 21. juni 2015.*  
  

* Weller, A.A., P. F. D. Boesman, and G. M. Kirwan (2021). Indigo-capped Hummingbird (Saucerottia cyanifrons), version 1.1. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.inchum1.01.1 
*BirdLife International (2023) Species factsheet: *[http://datazone.birdlife.org/species/factsheet/indigo-capped-hummingbird-amazilia-cyanifrons/text Amazilia cyanifrons]*. Henta frå http://www.birdlife.org den 6. august 2023

;Referansar

## Bakgrunnsstoff
Saturn Award

**Saturn Award** *(norsk: Saturn-prisen)* er ei utmerking som blir utdelt årleg av den frivillige organisasjonen *Academy of Science Fiction, Fantasy & Horror Films* i USA. Utmerkinga skal heidra dei gjevaste verka innan sjangrane science fiction, fantasy og grøssar både i kinofilm, fjernsyn og heimevideo. I byrjinga vart utmerkinga laust referert til som *Golden Scroll*, og det skjer stundom enno. 

Saturn Awards blei skipa av Dr. Donald A. Reed i 1972. Den fysiske utmerkinga er ein statuett av planeten Saturn, der ringane består av film. Det er medlemmar i det nemnte akademiet som røystar fram prisvinnarane. 

Sjølv om ein først og fremst nominerer film og fjernsynsproduksjonar innanfor sjangrane sci-fi, fantasy og grøssar, har ein også gitt prisar til "vanlege" dramatiske sjangrar. Den førtiande utdelinga av Saturn Awards blei halden den 26. juni 2014 i California.

Saturn Awards har ofte blitt kritisert for brei og inkonsistent sjangerdefinisjon i tillegg til nominasjon og tildeling av prisen til filmar som ikkje har noko med korkje sci-fi, fantasy eller grøssar å gjera. 

## Kjelde


**Denne artikkelen bygger på «[[:en:Saturn Award|Saturn Award]]» frå ,  den 21. juni 2015.*
Lennart av Hohenzollern

**Lennart Carl Christian** () var prins av Hohenzollern og sonen til prins Hubertus av Hohenzollern og prinsesse Uta Maria av Hohenzollern. I 2006 vart stiftinga Prinz Lennart von Hohenzollern-Stiftung oppretta i prinsen sitt namn.

## Titlar, tiltaleformer, dekorasjonar og våpenskjold
### Titlar og tiltaleformer

* 10. januar 2001–14. januar 2001: Den høgvelborne prins Lennart Carl Christian av Hohenzollern

## Fotnotar
Arc

**Arc** kan visa til:

*Konsertalbumet Arc av Neil Young
* Elva Arc i Savoie
* Elva Arc i Provence

* Atlantic Rally for Cruisers

* Jeanne d'Arc
Tegsnäset

**Tegsnäset** er ein liten tettstad (småort) i Vindelns kommun i Västerbottens län i Sverige, mellom Umeå og Lycksele. Staden er mest kjend for den såkalla *[[Tegsnässkidan]]*, ei ski av gamal modell som framleis vert produsert. Elles finst det også ein bensinstasjon, ein kafé og ei maskinforretning her.
George Chinnery

**George Chinnery** () var ein engelsk målar som hovudsakleg levde og verka i  Asia, særleg i India og sørlege Kina.

## Liv
Chinnery var fødd i London. Han budde ei tid i Irland, der han hadde noko suksess som kunstnar. I 1799 gifta han seg med  Marianne Vigne i Dublin. I 1801 reiste han frå kona og to barn tilbake til London. Derfrå reiste han til Madras (Chennai) med skipet «Gilwell» i 1802. Chinnery etablerte seg i Madras og Calcutta (Kolkata) som den leiande britiske kunstnaren i India. Aukande gjeld gjorde at han i 1852 flytta vidare til sørlege Kina.

Frå 1825 til han døydde i 1852 budde Chinnery i Macao, men fram til 1832 vitja han også jamleg Canton (Guangzhou). Han måla portrett av kinesiske og vestlege kjøpmenn og kapteinar med familiar, lokalt folkeliv og landskap. I 1846 vitja Chinnery Hong Kong i eit halvt år. Her leid han av dårleg helse, men klarte å laga detaljerte studiar frå den nye britiske kolonien. Han døydde i Macao i 1852 og er gravlagd i den gamle protestantiske gravlunden der.

## Verk

Chinnery er særleg kjend for si portettering av den indiske familien til James Achilles Kirkpatrick, den britiske sendemannen til nizamen av Hyderabad som hadde gjort stor skandale ved å gifta seg med Khair-un-Nissa, grandniesa til nizamen sin øvsteminister. Måleriet hans *The Kirkpatrick Children* viser dei med ein «sympati som er uvanleg i portrett frå denne perioden; guten ser strakt mot tilskodaren i ei sjølvmedvita stilling, med handa på hofta, medan jenta ser ukomfortabelt i bakken».

I tillegg til sin kunstnariske verdi er måleria til Chinnery viktige historiske vitnesbyrd. Han var den einaste vestlege kunstnaren til stades i Sør-Kina i første delen av 1800-talet, og skildra det samtidige landskapet og livet til vanlege folk i Perleelvdeltaet. Han avbilda også personar som dei skotske opiumshandlarane William Jardine og James Matheson og dagbokskrivaren Harriet Low.

Stilen hans påverka den kantonesiske kunstnaren Lam Qua, som også blei ein populær portrettmålar blant vestlege klientar i Kina.

## Galleri

George Chinnery - A Man Carrying Faggots - Google Art Project.jpg|Mann med kvistfang, ca. 1799.
Catherine Sherson.jpg|Akvarell på elfenbein av Catherine Sherson (fødd Taylor), 1802–03
Howqua, 1830.jpg|Hong-kjøpmannen Howqua (1830), kjend som ein av dei rikaste i verda.
Dr. Thomas Colledge with Patients.jpg|Thomas Richardson Colledge med pasientar, 1833-1835.
An English Family in Macao by George Chinnery.jpg|Ein engelsk familie i Macao, ca. 1835.
Macao Street Scene.jpg|Gatescene i Macao, 1840-1845.
Chinese junks c. 1850.jpg|Kinesiske djunker, ca. 1850.


## Kjelder

----
**Denne artikkelen bygger på «[[:en:George Chinnery|George Chinnery]]» frå ,  den 22. juni 2015.*  

## Bakgrunnsstoff
Merkedag

**Merkedagar** er dagar det er knytt visse merke, minne eller hendingar til. Dei kan vera knytte til historiske eller mytiske hendingar, høgtider eller anna. Ein kan markera merkedagar med samlingar, flaggheising og ulike seremoniar og ritual.

Frå gammalt av er det knytt vêrteikn til ein del merkedagar. Andre kan det vera fest faste gjeremål til, eller det kan vera ting ein ikkje bør gjera på denne dagen.

Namnet kan visa til at ein sette merke ved dagane på primstaven eller i almanakken. Tradisjonelt var merkedagar avmerka på primstaven med visse stiliserte figurar, *primstavmerke*. I trykte almanakkar og kalendrar kan ein markera visse merkedagar med raud tekst, og dei er derfor også omtalte som «raude dagar» (*red-letter day* på engelsk).

## Sjå òg
*Flaggdag
*Helgendag
*Høgtid
*Nasjonaldag

## Kjelder

*
*«Mærke-dag» i *Ordbog over det danske Sprog*, henta 22. juni 2015.
*«Merkedager» (14. februar 2009) i *Store norske leksikon*. Fri artikkel henta 22. juni 2015.
----
**Denne artikkelen bygger på «[[:nb:Merkedag|Merkedag]]» frå ,  den 22. juni 2015.*  
**Denne artikkelen bygger på «[[:en:Red letter day|Red letter day]]» frå ,  den 22. juni 2015.*
Knut Kristiansen

**Knut Kristiansen** (fødd 16. mai 1928, død i byrjinga av juli 1999 i Oslo) var ein norsk lingvist og indolog.

Kristiansen voks opp på Raufoss, og studerte latin og gresk ved Universitetet i Oslo. Han interesserte seg også for samanliknande språkforsking og kom gjennom dette inn på studiet av sanskrit (under Georg Morgenstierne) og moderne hindi. Frå 1971 var han universitetslektor i nyindiske språk, og blei seinare amanuensis.

Kristiansen videreførte studia til læraren sin, Morgenstierne, av dei dardiske språka og drog på to forskingsreiser til Nord-Pakistan. Etter den siste turen måtte han amputere deler av beinet. Det var også Kristiansen som ordna samlingane til Morgenstierne. Som ein del av interessa for indiske språk granska han òg romani og romanes, og gav i lag med Lars Gjerde (1944–2015) ut ei bok med tekstar på romanes, *The orange of love and other stories* (1994).

Kristiansen blei funnen myrda i sin eigen heim på Sandaker i Oslo 20. juli 1999. Han blei sist sedd i live 4. eller 5. juli. I 2015 var drapet framleis ikkje oppklart.

## Referansar

## Bakgrunnsstoff
* Nekrolog i *Apollon* ved Rolf Theil Endresen
Bakketun folkehøgskole

**Bakketun folkehøgskole** er ein kristen folkehøgskole som ligg i Verdal kommune i Trøndelag. Skolen ligg i gangavstand til Verdal sentrum og har plass til rundt 90 elevar i året. Skolen vart etablert i 1915 under namnet Bakketun ungdomsskole.

Bakketun folkehøgskole er teikna av arkitekt Claus Hjelte og bygd i 1914–15. Den monumentale hovudbygningen i nybarokk stil med valmtak og symmetriske vindaugsaksar, er representativ for folkehøgskolebygningar frå den tida. Denne bygningen er freda.

Bakketun folkehøgskole er eigd av ein stiftelse knytt til Normisjon. Skolen er også knytt til Informasjonskontor for kristen folkehøgskole.

#### Linjefag ved skolen i 2015:
* Adrenaline
* Capture; Perú, Film og Reiseliv
* Idrett - O2
* Teater og skuespillerarbeid
* Musikk; Artist
* Lydteknikk og musikkproduksjon
* Challenge Explore
* Sport Extreme Australia

## Kjelder
* 
* 

## Bakgrunnsstoff
* Offisiell nettstad
*
Borgund folkehøgskole

**Borgund folkehøgskole**, ofte kalla *Borg*, er ein kristen folkehøgskule som ligg ved Nørvasund i Ålesund i Møre og Romsdal. Skulen ligg om lag 16&nbsp;km frå Ålesund sentrum og 30&nbsp;km frå Ålesund lufthamn, Vigra.

Skulen vart grunnlagd i 1914 som Møre ungdomsskole, i det som i dag er lokala til Ålesund kulturskole ved Nørvasundet i Ålesund. I 1917 vart skulen flytt til Hatleholen og tok då namnet Borgund folkehøgskole etter den tidlegare kommunen Borgund. Sidan 2004 har skulen spesialisert seg på reiselinjer, og elevane søkjer derfor på reisemållinjer i staden for tradisjonelle fag eller linjer. Skulen marknadsfører seg som *Reiseskolen*.

Borgund folkehøgskole har plass til 110 elevar i året. Skulen er eigd av Sunnmøre Indremisjon.

#### Linjefag ved skulen i 2015:
* Afrika – Mangfold
* Australia – Backpack
* Friluft New Zealand
* Multisport – Australia
* Sør-Amerika Xplore
* USA – Travelstudy
* Vokal New York – New Orleans
* Reise – bo og fritid

## Kjelder
* 
* 

## Bakgrunnsstoff
* Offisiell nettstad
Vaktarrest

**Vaktarrest**, som på folkemunne vert kalla kakebu, er ein straff som vert nytta i det militære overfor menige og befal som har brote militære disiplinærreglar. Det er vedkomande militære organ som ilegg vaktarrest, som kan vare høgst tjue dagar. Straffa vert fullført som innesperring av den skuldige i eit militært arrestlokale, «kakebua», unntakvis i eit vanleg fengsel. Men ein militær ilagt vaktarrest kan ikkje omgjerast til ei vanleg fengselsstraff.
Bjelken i ditt eige auge

**Bjelken i ditt eige auge** er eit bibelsitat som har vorte mest som eit ordtak i norsk og andre språk. Det handler om at ein ikkje ser feil hjå seg sjølv, men alle små feil hjå nesten sin. Sitatet kjem frå Bergpreika som er attgjeve i Matteus-evangeliet. I Matteus 7,3 står det (etter siste bibelomsetjinga frå Bibelselskapet): «Kvifor ser du flisa i auget til bror din, men bjelken i ditt eige auge merkar du ikkje?».

## Kjelder
* Matt. 7,3 ved bibel.no
Carl Christian av Hohenzollern

**Carl Christian Friedrich Johannes Meinrad Maria Hubertus Edmund** () er prins av Hohenzollern og sonen til prins Johann Georg av Hohenzollern og prinsesse Birgitta av Sverige og Hohenzollern. Han er nummer ni i arvefylgja til den rumenske trona.

8. juli 1999 gifta han seg borgarleg med Nicole Helene Neschitsch i München, medan eit kyrkjeleg bryllaup fann stad 26. juli i Kreuzpullach. 22. november 2005 fekk dei sonen prins Nikolas av Hohenzollern.

## Titlar, tiltaleformer, dekorasjonar og våpenskjold
### Titlar og tiltaleformer

* **5. april 1962–idag:** Den høgvelborne prins Carl Christian Friedrich Johannes Meinrad Maria Hubertus Edmund av Hohenzollern

## Fotnotar
Nicole av Hohenzollern

**Nicole Helene** () er prinsesse av Hohenzollern etter å ha gifta seg med prins Carl Christian av Hohenzollern i juli 1999. 

8. juli 1999 gifta ho seg borgarleg med prins Carl Christian av Hohenzollern i München, medan eit kyrkjeleg bryllaup fann stad 26. juli i Kreuzpullach. Etter bryllaupet fekk ho tittelen prinsesse av Hohenzollern. 22. november 2005 fekk dei sonen prins Nikolas av Hohenzollern.

## Titlar, tiltaleformer, dekorasjonar og våpenskjold
### Titlar og tiltaleformer

* **22. januar 1968–26. juli 1999:** Frøken Nicole Helene Neschitsch
* **26. juli 1999–idag:** Den høgvelborne prinsesse Nicole Helene av Hohenzollern

## Kjelder

## Bakgrunnsstoff
*
Lars Lillo-Stenberg

**Lars Lillo-Stenberg** () er ein norsk musikar og låtskrivar frå Oslo. Han er særleg kjend som frontfigur og vokalist i musikkgruppa deLillos.

Lillo-Stenberg starta i 1984 deLillos, ei musikkgruppe som i hovudsak har spelt inn album i stilartane pop og rock. Frå starten hadde han med seg i gruppa bassisten Lars Fredrik Beckstrøm og Rune Lindstrøm, seinare også trommeslagaren Øystein Paasche og gitaristen Lars Lundevall.

Lillo-Stenberg har gitt ut fleire soloplater, dels med musikk laga av andre toneskaparar og tekstforfattarar. Han har dessutan skrive instrumentalmusikk til dei norske spelefilmane *Elling* og *Buddy*, samt songen «For alle» til ein fjersnynsreklame for Coca-Cola.

Han er gift med skodespelaren Andrine Sæther.

## Prisar og utmerkingar
* 1994: Kardemommestipendiet
* 1997: Oslo bys kunstnerpris
* 2006: Skjæraasenprisen
* 2006: Prøysenprisen
* 2009: Tekstforfatterfondets ærespris
* 2018: Medaasprisen

## Kjelder

**Denne artikkelen bygger på «[[:nb:Lars Lillo-Stenberg|Lars Lillo-Stenberg]]» frå ,  den 23. juni 2015.*
Osbumagasinet

**Osbumagasinet** (òg kalla **Osvatnet**) er ein innsjø og eit kraftmagasin i Sunndal kommune i Møre og Romsdal. Han er magasin for Osbu og Aura kraftverk og vart danna då Osvatnet vart oppdemd og flaut saman med dei høgareliggande sjøane **Langvatnet** og **Sandvatnet** og fleire mindre vatn til eit 11 kilometer langt samanhengande magasin.

## Referansar
Trine Rønning

**Trine Bjerke Rønning** () er ein norsk fotballspelar frå Trondheim som sidan 2009 har spelt for Stabæk IF. Tidlegare har ho spelt på Trondheims-Ørn og Kolbotn IL. I tida 1998 til 2013 var ho med å vinne åtte noregsmeisterskap og seks seriemeisterskap. Rønning har spelt 157 landskampar og skåra 22 mål for Noreg i tida 1999-2015 og vunne EM-sølv i både 2005 og 2013.

### Klubbspel
Rønning melde seg inn inn i Trondheims/Ørn før 1998-sesongen. Ho markerte seg snøgt som ei iherdig offensiv kraft, og i cupfinalen vart ho den store spelaren då Trondheims/Ørn feia Kolbotn IL. I kvar av dei neste fire sesongane fekk ho med seg ein triumf, anten seriemeister eller cupmeister, med Trondheims/Ørn, i 2001 sågar begge.

Perioden 2003-08 spelte Rønning på Kolbotn. Etter å ha byrja i offensive roller, vart ho oftare brukt som defensiv midtbanespelar. Her vart ho seriemeister i 2005 og 2006 og cupmeister 2007. Hausten 2006 var ho ein av dei markante Kolbotn-spelarane då laget tok seg til semifinalane i Meisterligaen.

Frå 2009 har Rønning spelt i midtforsvaret til Stabæk. Med sin duellstyrke og sine taktiske evner var ho viktig då Bærums-laget vann serien i 2010, cupen i 2011 og triumferte i både serie og cup i 2013.

### Landslagsspel
Rønning debuterte på det norske landslaget i ein kamp mot Portugal i januar 1999. Ho måtte vente to år før ho neste gong kunne kle på seg den norsk landslagsdrakta. Fyrst frå 2002 var ho fast i den norsk landslagstroppen. 

Rønning spelte både i VM 2003, 2007, 2011 og 2015, før den siste meisterskapen hadde ho teke over som kaptein, men fekk mindre speletid då ho sleit med skade. Også tidlegare har ho vore borte frå landslaget grunna skade. Men ho var med på den norske midtbana då det vart tap 1-3 mot Tyskland i EM-finalen 2005, og då det vart eit nytt 1-3-tap mot Tyskland i EM-semifinale 2009. Også i den neste europameisterskapen, møttest Noreg og Tyskland, og atter ein gong til finale. Her bomma Rønning på eit straffespark på stillinga 0-0, og sidan skåra tyske Anja Mittag det einaste målet i kampen. År 2015 var ho landslagskaptein, til dess Roger Finjord tok over som landslagssjef.

### Merittar
*EM-sølv 2005 og 2013
*Noregsmeister 1998, 1999, 2001 og 2002 med Trondheims-Ørn
*Seriemeister 2000 og 2001 med Trondheims-Ørn
*Seriemeister 2005 og 2006 med Kolbotn
*Noregsmeister 2007 med Kolbotn
*Seriemeister 2010 og 2013 med Stabæk
*Noregsmeister 2011, 2012 og 2013 med Stabæk

## Kjelder

**Denne artikkelen bygger på «[[:de:Trine Rønning|Trine Rønning]]» frå ,  den 24. juni 2015.*